Document ID: 31987D0152

*****
ΑΠΟΦΑΣΗ ΤΗΣ ΕΠΙΤΡΟΠΗΣ
της 25ης Φεβρουαρίου 1987
για τροποποίηση της απόφασης 85/594/ΕΟΚ με την οποία επιτρέπεται στην Ελλάδα να λάβει ορισμένα μέτρα διασφάλισης δυνάμει του άρθρου 108 παράγραφος 3 της συνθήκης ΕΟΚ
(Το κείμενο στην ελληνική γλώσσα είναι το μόνο αυθεντικό)
(87/152/ΕΟΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη τη συνθήκη για την ίδρυση της Ευρωπαϊκής Κοινότητας, και ιδίως το άρθρο 108 παράγραφος 3,
Εκτιμώντας:
ότι, με την απόφασή της 85/594/ΕΟΚ (1), όπως τροποποιήθηκε από την απόφαση αριθ. 86/614/ΕΟΚ (2), η Επιτροπή επέτρεψε στην Ελληνική Δημοκρατία να λάβει ορισμένα μέτρα διασφάλισης, ιδίως όσον αφορά κινήσεις κεφαλαίων που έχουν ελευθερωθεί σύμφωνα με τις διατάξεις της οδηγίας του Συμβουλίου της 11ης Μαΐου 1960 (3), όπως τροποποιήθηκε από την οδηγία της 18ης Δεκεμβρίου 1962 (4)·
ότι η οδηγία αριθ. 86/566/ΕΟΚ του Συμβουλίου (5) επέκτεινε τις υποχρεώσεις των κρατών μελών στον τομέα της ελευθέρωσης των κινήσεων κεφαλαίων· ότι η Ελληνική Δημοκρατία ζήτησε από την Επιτροπή την επέκταση του πεδίου εφαρμογής των μέτρων διασφάλισης που είχαν επιτραπεί στο παρελθόν, στις νέες πράξεις που ελευθερώνονται και που είναι της ίδιας φύσης με εκείνες που καλύπτονται από την απόφαση 85/594/ΕΟΚ ή που παρουσιάζουν ισοδύναμο κίνδυνο για το ισοζύγιο πληρωμών·
ότι πρέπει να τροποποιηθεί συνεπώς η άδεια για την εφαρμογή των μέτρων διασφάλισης,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Το παράρτημα ΙΙ της απόφασης 85/594/ΕΟΚ αντικαθίσταται από το ακόλουθο κείμενο:
«ΠΑΡΑΡΤΗΜΑ ΙΙ
1.2 // // // Είδος πράξεων
// Φύση των επιτρεπομένων περιορισμών κατά παρέκκλιση
των υποχρεώσεων απέναντι στην Κοινότητα
// // // Άμεσες επενδύσεις // Οι άμεσες επενδύσεις που πραγματοποιούνται στα άλλα κράτη μέλη από κατοίκους είναι δυνατό να υπόκεινται σε εκ των προτέρων έγκριση. // Επενδύσεις σε ακίνητα // Οι επενδύσεις σε ακίνητα που πραγματοποιούνται στην αλλοδαπή από κατοίκους είναι δυνατό να υπόκεινται σε εκ των προτέρων έγκριση. Η έγκριση αυτή χορηγείται στους κατοίκους που μεταναστεύουν, στο πλαίσιο της ελεύθερης κυκλοφορίας των εργαζόμενων μισθωτών και μη, για τις επενδύσεις που συνδέονται με τη μόνιμη διαμονή ή την εγκατάστασή τους. // Κινήσεις κεφαλαίων προσωπικού χαρακτήρα // Οι δωρεές, χορηγήσεις πάσης φύσεως και προίκες, καθώς και οι μεταφορές στην αλλοδαπή περιουσιακών στοιχείων που ανήκουν σε κατοίκους που μεταναστεύουν εκτός από αυτές που είναι απαραίτητες στο πλαίσιο της ελεύθερης κυκλοφορίας των εργαζομένων μισθωτών και μη, για τη μόνιμη διαμονή ή την εγκατάστασή τους, είναι δυνατόν να υπόκεινται σε εκ των προτέρων έγκριση. // Πράξεις επί τίτλων // Η απόκτηση, από κατοίκους, ξένων τίτλων, ή εθνικών τίτλων που εκδίδονται σε ξένη κεφαλαιαγορά, είναι δυνατόν να απαγορεύεται ή να υπόκεινται σε εκ των προτέρων έγκριση. Ωστόσο, η απόκτηση, από κατοίκους, τίτλων που έχουν εκδώσει οι Κοινότητες και η Ευρωπαϊκή Τράπεζα Επενδύσεων, θα εξακολουθεί, μετά τις 31 Δεκεμβρίου 1985, να διέπεται από τις διατάξεις του άρθρου 53
Άρθρο 2
Η παρούσα απόφαση απευθύνεται στην Ελληνική Δημοκρατία.
Βρυξέλλες, 25 Φεβρουαρίου 1987.

Labels: 3
2
18